**Parent-mediated communication-focused treatment in children with autism (PACT): a randomized controlled trial . Green et al 2016**

מחקר זה בדק את יעילותה על פני זמן של התערבות טיפולית באמצעות הדרכת הורים על אינטראקציה עם ילדיהם (Pact – Preschool Autism Communication Trial). הוא ביצע מעקב 6 שנים לאחר ההתערבות שמרכזה הענקת כלים להורים, ומצא הפחתה בסימפטומים של האוטיזם, הפחתה בהתנהגויות החזרתיות ושיפור במיומנויות התקשורתיות כפי שנמדדו באמצעות מדדי ה ADOS CSS. לא נצפה שינוי במיומנויות שפתיות וברמת החרדה.   
בנוסף לממצאים אלו דיווחו ההורים בקבוצת המחקר על שיפור ביחסי הילדים עם בני גילם, תקשורת חברתית והתנהגויות חזרתיות בחלוף 6 שנים.   
קבוצת המחקר כללה ילדים בגילאי 2-4 בעלי אבחנה של אוטיזם.   
ההתערבות כללה מפגשי 1:1 של ההורה והילד עם המטפל אשר הדריך וכיוון את ההורים להגדלת הרגישות וההיענות שלהם במהלך האינטראקציה עם ילדיהם והפחתת תגובות לא תואמות. ההדרכה נתמכה ע״י שימוש בסרטוני וידאו של זמני האינטראקציה בקליניקה. המשפחות הגיעו לקליניקה אחת לשבוע לשעתיים במשך חצי שנה ולאחריה הגיעו אחת לחודש למשך חצי שנה נוספת. בין הטיפולים התבקשו המשפחות לקיים תרגול יומי בן 30 דק׳ של המשחק עם הילד.

שינוי זה בקשיי הליבה באוטיזם לאורך זמן הוא מעודד ביותר היות שסימפטומים אלו נחשבו עד לא מזמן לבלתי ניתנים לשינוי וכעת נמצא, כי מיקוד ההתערבות בהדרכת הורים מוכוונת אינטראקציה עם ילדיהם, מאפשר שינוי משמעותי שהשפעתו ניכרת לאורך שנים.

לקריאה נוספת לחצו על הקישור:

http://www.thelancet.com/journals/lancet/article/PIIS0140-6736(10)60587-9/fulltext?version=printerFriendly